Aɣlif n Usegmi iɛreḍ deg useggas n 1998 ad d-yaf tifrat i wuguren-a, iheyya-d ahil d udlisfus s uzwel Lmed tamaziɣt , yebḍa ɣef sin n yiḥricen, deg-s kraḍ n yiḍrisen i wumi d-ulsen tira s tantaliwin yemgaraden (taqbaylit, tacawit, tacenwit, tamẓabit rnu ɣur-s tatergit). D iḍrisen war imyura, ur ddin ara d yilugan n tsensegmit, d ayen i yeǧǧan iselmaden ad ten-agin. Deg useggas n 1999, tella-d temlilit deg Bgayet ɣef umawal.